Daarteenoor het die Haaie vir Jaden Hendrikse op skrumskakel gekies, terwyl Sanele Nohamba – wat verlede week aan die ontvangkant van ’n reuseplettervat teen die WP was – na die plaasvervangersbank skuif.
“Dit gaan ’n baie spesiale geleentheid wees omdat verskeie lede van ons span nog nooit in ’n eindstryd gespeel het nie. Ons voorspelers het verlede week goed die mas teen die WP opgekom en ons sal iets soortgelyks in Pretoria moet opdis,” het Notshe gesê.